མ་ཡར་གྱི་ཚིག་དེས་ང་ལ་སེམས་འགུལ་ཚད་མེད་ཐེབས་ཏེ་མིག་མཐར་མཆི་ཞགས་འཁོར་བར་གྱུར།ཁོ་མོས་ནམ་རྒྱུན་དོན་གང་དང་ཅིའི་ཐད་ནས་ཀྱང་ང་ལ་རྒྱབ་སྐྱོར་བྱེད་ཅི་ནུས་བགྱི་བ་ལགས་མོད།སློབ་གྲྭར་འགྲོ་བའི་ཐད་འདི་ལྟར་ཡིད་འཐད་བྱུང་འགྲོ་བ་ངའི་སེམས་ལའང་མ་དྲན།གལ་ཏེ་ངའི་ཡིད་དགའ་བའི་དོན་ཞིག་ཡིན་ན་ཁོ་མོས་སྡུག་ཅི་འདྲ་མྱོང་དགོས་ཀྱང་བཟོད་བསྲན་ནུས་པའི་རྣམ་འགྱུར་དེ་དག་གིས་ཁོ་མོ་དངོས་གནས་འཕགས་མ་ཞིག་དང་མཚུངས་པ་མ་རེད་་་དམ།སྐབས་དེར་ངའི་ངག་ནས་ཚིག་གཅིག་ཀྱང་མི་འཁྲོལ་བར་གྱུར་སོང་།